Državni proračun

**ZA ŠOLOOBVEZNE OTROKE**

1. Kaj je državni proračun?

Državni proračun je načrt, kako država zbere in porabi denar, podobno kot vaša družina načrtuje svoj proračun.

1. Od kod pride denar v proračun?

* Davki: denar, ki ga ljudje in podjetja plačajo državi, na primer ko v trgovini kupijo hrano ali druge izdelke.
* Evropska sredstva: denar, ki ga dobimo, ker sodelujemo z drugimi državami v Evropi, ter si medsebojno pomagamo, trgujemo in rešujemo skupne težave.
* Prispevki: denar, ki ga plačujemo, da smo preskrbljeni, če zbolimo, ostanemo brez službe ali se upokojimo.

1. Za kaj država porabi denar?

* Šolstvo
* Zdravstvo
* Gasilci, policija
* Gradnja cest, mostov, železnic
* Pomoč ljudem v stiski
* Vojska, varnost države

1. Kako vlada sprejme proračun?

1. Predlog**:** Vlada pripravi načrt, koliko denarja bo zbrala in koliko ga bo porabila.

2. Razprava: O tem načrtu se pogovarjajo poslanci v Državnem zboru in nato glasujejo, ali so za ali proti temu načrtu.

3. Sprejetje: Če se večina poslancev strinja, je načrt sprejet in se začne uporabljati.

1. Ali lahko zmanjka denarja?

Da, če država porabi več denarja, kot ga zbere, ima težave. Zato mora skrbno načrtovati, koliko bo porabila in paziti, da ne zapravi preveč. Če ji denarja vseeno zmanjka, si ga lahko izposodi, a mora za to plačati nekaj dodatnega denarja tistemu, ki ji denar posodi, in denar na koncu tudi vrniti.

1. Kaj se zgodi, če pride do izrednih dogodkov?

Državni proračun zagotavlja sredstva za varno in boljše življenje.

Pri poplavah, požarih in drugih nesrečah nam pomaga denar iz posebne rezerve.